proxectonos/corpus_dominio_legal_administrativo_tmp huggingface dataset:
DECRETO 416/2009, do 12 de novembro, polo que se aproba a bandeira da Mancomunidade de Municipios da Comarca de Ordes, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2009

A Mancomunidade de Municipios da Comarca de Ordes, A Coruña, considerou conveniente organizar correctamente o seu emblema para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elaborou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira da Mancomunidade de Municipios da Comarca de Ordes que figura como anexo, organizado do seguinte xeito:
Sobre pano de verde un carballo de amarelo froitado de sete landras de vermello.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23200D006P010.PDF"
DECRETO 414/2009, do 12 de novembro, polo que se aproba a bandeira do Concello de Cedeira, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2009

O Concello de Cedeira, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elaborou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira do Concello de Cedeira que figura como anexo, organizada do seguinte xeito:
En pano de amarelo unha banda de verde, acompañada abaixo no terzo da hasta de tres rochas (aguillóns) de negro, sumadas de dúas ortigas de sete follas cada unha de verde; e no alto, no terzo do batente, dunha cruz patada de vermello.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23200D004P008.PDF"
DECRETO 413/2009, do 12 de novembro, polo que se aproba o escudo do Concello de Cedeira, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2009

O Concello de Cedeira, A Coruña, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elaborou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo do Concello de Cedeira que figura como anexo, organizado do seguinte xeito:
Escudo partido: 1. En campo de sinople unha banda de ouro engolada de dragantes e linguada de gules, bordura de ouro cargada dunha cruz patada de gules no cantón de honor e da lenda «Ave Maria Gratia Plena». 2. En campo de ouro tres rochas (aguillóns) de sable, sobre ondas de prata e azur, sumadas de dúas ortigas de sete follas cada unha de sinople. No timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23200D001P006.PDF"
DECRETO 415/2009, do 12 de novembro, polo que se aproba o escudo da Mancomunidade de Municipios da Comarca de Ordes, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/11/2009

A Mancomunidade de Municipios da Comarca de Ordes, A Coruña, considerou conveniente organizar correctamente o seu emblema para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elaborou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta da persoa titular da Consellería de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo da Mancomunidade de Municipios da Comarca de Ordes que figura como anexo, organizado do seguinte xeito:
En campo de sinople unha ponte de ouro a dúas augas, de sete ollos, mazonada, sobre ondas de prata e azur e superada por un carballo de ouro froitado de sete landras de gules. No timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23200D005P009.PDF"
DECRETO 421/2009, do 12 de novembro, polo que se aproba a bandeira do Concello de Láncara, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Láncara, Lugo, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira do Concello de Láncara, que figura como anexo, organizada do seguinte xeito:
Partida en onda a un terzo da hasta. Azul á hasta coa torre de branco aberta e branca ao batente cunha cruz flordelisada de vermello á hasta cargada de cinco vieiras de branco, e un carballo de verde ao batente cun lebreiro de negro resaltado e atado ao seu tronco.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D004P008.PDF"
DECRETO 422/2009, do 12 de novembro, polo que se aproba a bandeira do Concello de Coristanco, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Coristanco, A Coruña, considerou conveniente organizar correctamente o seu emblema municipal para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a aprobación definitiva da mesma.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira do Concello de Coristanco, que figura como anexo, organizada do seguinte xeito:
No centro do pano de azul unha ponte a dúas augas de amarelo de tres ollos sobre ondas de branco e azul superada dunha torre de amarelo aclarada de vermello e acompañada a cada lado dunha vieira de branco.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D005P009.PDF"
DECRETO 423/2009, do 12 de novembro, polo que se aproba o escudo do Concello de Culleredo, A Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Culleredo, A Coruña, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo do Concello de Culleredo, que figura como anexo, organizado do seguinte xeito:
En campo de prata unha ponte de tres ollos a dúas augas de ouro, mazonado e perfilado de sable sobre ondas de azur e prata superado dunha cruz patada de gules acompañada a cada lado dunha vieira de prata perfilada de azur. Ao timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D007P010.PDF"
DECRETO 420/2009, do 12 de novembro, polo que se aproba o escudo do Concello de Láncara, Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Láncara, Lugo, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren ás disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Publicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo do Concello de Láncara, que figura como anexo, organizado do seguinte xeito:
En campo de azur unha ponte de tres arcos de prata mazonada de sabre sobre ondas de prata e azur; sumada dunha torre de prata aberta franqueada a cada lado dunha cruz flordelisada de gules perfiladas de prata e cargadas de cinco cunchas de vieira cada unha; mantelado de prata en punta cargado dun carballo de sinople co seu tronco resaltado dun lebreiro de sable atado a el. Ao timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D004P008.PDF"
DECRETO 419/2009, do 12 de novembro, polo que se aproba o escudo do Concello de Nogueira de Ramuín, Ourense.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

O Concello de Nogueira de Ramuín, Ourense, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar o escudo do Concello de Nogueira de Ramuín, que figura como anexo, organizado do seguinte xeito:
En campo de sinople unha roda de afiador e paraugueiro de ouro, sobre ondas de prata e azur; bordo de azur cargado de nove mitras de ouro cargadas dunha cruz enarborada de gules. Ao timbre coroa real pechada.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D003P007.PDF"
DECRETO 418/2009, do 12 de novembro, polo que se aproba a bandeira da Entidade Local Menor de Chenlo, Pontevedra.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/11/2009

A Entidade Local Menor de Chenlo, Pontevedra, considerou conveniente organizar correctamente o seu emblema para perpetualo coa simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico- heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día doce de novembro de dous mil nove,
DISPOÑO:
Artigo único.-Aprobar a bandeira da Entidade Local Menor de Chenlo, que figura como anexo, organizada do seguinte xeito:
En pano de verde, encaixado de prata na metade de arriba cun dentado alto entre dous baixos; no terzo vertical do centro un piñeiro ao natural coa súa copa no encaixado e as súas raíces nun rectángulo de branco.
Santiago de Compostela, doce de novembro de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "23300D002P006.PDF"
RESOLUCIÓN do 26 de novembro de 2009 na cal se acorda ampliar o prazo disposto no artigo 6 da Resolución do 21 de outubro de 2009, pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética correspondentes ao exercicio 2009, e ao abeiro do convenio subscrito entre o IDAE e o Inega o día 3 de xullo de 2009.
INSTITUTO ENERXÉTICO DE GALICIA — III. OUTRAS DISPOSICIÓNS — 30/11/2009

O Instituto Enerxético de Galicia, mediante a Resolución do 21 de outubro de 2009 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética, e ao abeiro do convenio subscrito entre o IDAE e o Inega o día 3 de xullo de 2009, regulou o réxime para a concesión de axudas e subvencións para o ano 2009 (DOG nº 213, do 30 de outubro).
O artigo 6 da resolución establece que o prazo para a presentación de solicitudes será desde o día seguinte ao da súa publicación no Diario Oficial de Galicia (venres, 30 de outubro de 2009) ata o día 30 de novembro de 2009, ambos inclusive.
Como consecuencia do número de solicitudes e da documentación que hai que presentar así como pola tramitación administrativa que estas supoñen, considérase necesario ampliar o prazo de presentación das solicitudes relativas aos proxectos de aforro e eficiencia enerxética.
En consecuencia, en uso das atribucións que me están conferidas polo Consello de Administración do Instituto Enerxético de Galicia,
DISPOÑO:
Artigo único.-Ampliar ata o día 11 de decembro de 2009 o prazo para a presentación das solicitudes relativas aos proxectos de aforro e eficiencia enerxética a que se refire o artigo 6 da Resolución do 21 de outubro de 2009 pola que se establecen as bases reguladoras para a concesión en réxime de concorrencia competitiva, das subvencións e axudas a proxectos de aforro e eficiencia enerxética correspondentes ao exercicio 2009, ao abeiro do convenio subscrito entre o IDAE e o Inega o día 3 de xullo de 2009.
Santiago de Compostela, 26 de novembro de 2009.
Eliseo Diéguez García
Director do Instituto Enerxético de Galicia
ORDE do 20 de outubro de 2009 pola que se modifica a Orde do 21 de xullo de 2009 pola que se establece a oferta de módulos obrigatorios de programas de cualificación profesional inicial en centros públicos na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/2009

A Lei orgánica 2/2006, do 3 de maio, de educación, establece no seu artigo 30 que lles corresponde ás administracións educativas organizar programas de cualificación profesional inicial destinados ao alumnado maior de dezaseis anos, cumpridos antes do 31 de decembro do ano de inicio do programa, que non obtivese o título de graduado en educación secundaria obrigatoria, co obxectivo de que alcance competencias profesionais propias dunha cualificación de nivel 1 da estrutura actual do Catálogo nacional de cualificacións profesionais, así como para que ese alumnado teña a posibilidade dunha inserción sociolaboral satisfactoria e de que amplíe as súas competencias básicas para proseguir estudos nas diferentes ensinanzas.
Nesta liña, a Orde do 21 de xullo de 2009 establece a oferta de módulos obrigatorios de programas de cualificación profesional inicial en centros públicos de Galicia e prevé que a Consellería de Educación e Ordenación Universitaria determine anualmente a oferta de programas de cualificación profesional inicial na Comunidade Autónoma de Galicia.
De acordo coas competencias que ten conferidas, a Consellería de Educación e Ordenación Universitaria
DISPÓN:
Artigo único.-Modificar parcialmente a Orde do 21 de xullo de 2009 pola que se establece a oferta formativa dos módulos obrigatorios correspondentes ao primeiro curso dos programas de cualificación profesional inicial para o curso 2009-2010, aumentando a oferta nos centros e modalidades que se relacionan no anexo I, e deixando de implantarse os que figuran no anexo II.
Disposicións derradeiras
Primeira.-Autorízanse a Dirección Xeral de Educación, Formación Profesional e Innovación Educativa e a Dirección Xeral de Centros e Recurso Humanos para tomaren as medidas precisas para a execución desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de outubro de 2009.
Jesús Vázquez Abad
Conselleiro de Educación e Ordenación
Universitaria
Ver referencia pdf "21400D006P017.PDF"
ORDE do 3 de novembro de 2009, da Dirección Xeral de Produción Agropecuaria, pola que se amplía a dotación orzamentaria da Orde do 11 de decembro de 2008, pola que se establecen as bases reguladoras das axudas destinadas á realización de probas para determinar a calidade xenética, o rendemento do gando vacún leiteiro e a realización de técnicas ou prácticas innovadoras no ámbito de cría de animais da raza de gando vacún frisón, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 09/11/2009

Orde do 11 de decembro de 2008 (Diario Oficial de Galicia nº 244 do mércores, 17 de decembro), pola que se establecen as bases reguladoras das axudas destinadas á realización de probas para determinar a calidade xenética, o rendemento do gando vacún leiteiro e a realización de técnicas ou prácticas innovadoras no ámbito de cría de animais da raza de gando vacún frisón, e se convocan para o ano 2009.
No seu artigo 17 precísanse as aplicacións orzamentarias e o importe económico previsto para o financiamento das ditas axudas, e así mesmo que os importes dos orzamentos xerais da Comunidade Autónoma de Galicia cos que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1º.3 do Estatuto de autonomía de Galicia, e no uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 11 de decembro de 2008 (Diario Oficial de Galicia nº 244 do mércores, 17 de decembro), pola que se establecen as bases reguladoras das axudas destinadas á realización de probas para determinar a calidade xenética, o rendemento do gando vacún leiteiro e á realización de técnicas ou prácticas innovadoras no ámbito de cría de animais da raza de gando vacún frisón, e se convocan para o ano 2009.
2. O incremento da dotación será de 542.365 euros para a realización de probas para a o rendemento no gando vacún con cargo á aplicación 49.02.713-C.770.5 dos orzamentos xerais da Comunidade Autónoma de Galicia para o ano 2009.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta ao prazo de presentación de solicitudes establecido na devandita Orde do 11 de decembro de 2008.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de novembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 13 de outubro de 2009 pola que se procede á publicación das subvencións concedidas en virtude da Orde do 20 de xaneiro de 2009 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/11/2009

De conformidade co disposto no artigo 18.1º da Lei 38/2003, do 17 de novembro, xeral de subvencións, no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 20 de xaneiro de 2009 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social.
Finalidade da axuda: as axudas teñen por obxecto o establecemento de subvencións ás entidades de iniciativa social, para a realización de programas de incorporación sociolaboral que contribúan a fomentar a inclusión social e a integración no mercado de traballo das persoas en situación ou risco de exclusión social.
Norma reguladora: Orde do 20 de xaneiro de 2009 pola que se establecen as bases reguladoras para a concesión, en réxime de concorrencia competitiva, de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social (Diario Oficial de Galicia nº 18, do 27 de xaneiro).
Crédito orzamentario: 850.000 euros, na aplicación orzamentaria 02.48.312F.481.6.
Santiago de Compostela, 13 de outubro de 2009.
Beatriz Mato Otero
Conselleira de Traballo e Benestar
Ver referencia pdf "21900D008P021.PDF"
RESOLUCIÓN do 28 de outubro de 2009 pola que se adxudican as subvencións para dotacións de unidades de I+D dentro das empresas convocadas pola Orde do 2 de xullo de 2009 (Diario Oficial de Galicia número 133, do 9 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 09/11/2009

Por orde da Consellería de Economía e Industria do 2 de xullo de 2009 (DOG nº 133, do 9 de xullo), convocáronse as subvencións para o ano 2009 para dotacións de unidades de I+D dentro das empresas e investimentos innovadores no ámbito da Comunidade Autónoma de Galicia, correspondentes aos dous procedementos ou modalidades de subvención seguintes:
-IN848A: dotación de unidades de I+D dentro das empresas.
-IN848B: investimentos innovadores.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e as propostas elaboradas pola comisión de valoración prevista no artigo 10º da orde da convocatoria, esta consellería
RESOLVE:
Primeiro.-Concederlles as subvencións para dotacións de unidades de I+D dentro das empresas (procedemento IN848A) aos beneficiarios que se relacionan no anexo I desta resolución, nas contías que se sinalan, que supoñen un total de 668.220,90 euros para o ano 2009.
Segundo.-Aquelas subvencións para as que no anexo correspondente se recolle SI na columna Feder están cofinanciadas con fondos Feder.
Terceiro.-Para poder percibir as subvencións, os beneficiarios deberán presentar, na data límite do 25 de novembro de 2009, a documentación indicada no artigo 17 da Orde do 2 de xullo de 2009 (DOG nº 133, do 9 de xullo) así como no artigo 6 do anexo I da citada orde de convocatoria.
Cuarto.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Quinto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Sexto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de outubro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía e Industria
Ver referencia pdf "21900D005P015.PDF"
RESOLUCIÓN do 19 de outubro de 2009, da Secretaría Xeral da Consellería do Mar, pola que se lles dá publicidade aos convenios de colaboración subscritos por esta consellería no segundo cuadrimestre do ano 2009.
CONSELLERÍA DO MAR — III. OUTRAS DISPOSICIÓNS — 09/11/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo cuadrimestre do ano 2009 pola Consellería do Mar, que se incorpora como anexo a esta resolución.
Santiago de Compostela, 19 de outubro de 2009.
Francisco José Vidal-Pardo Pardo
Secretario xeral da Consellería do Mar
Ver referencia pdf "21900D010P023.PDF"
ORDE do 2 de novembro de 2009, da Secretaría Xeral da Consellería de Economía e Industria, pola que se amplía a dotación orzamentaria da Orde do 18 de xuño de 2009, pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial e se procede á súa convocatoria (procedemento IN530B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 09/11/2009

A Orde do 18 de xuño de 2009, publicada no Diario Oficial de Galicia nº 122, do 24 de xuño, establece as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial e se procede á súa convocatoria (procedemento IN530B).
No seu artigo 3 precísase a aplicación orzamentaria e o importe económico previsto para o financiamento das devanditas subvencións e, no seu punto 1º, sinálase que a cantidade recollida no devandito precepto poderase incrementar como consecuencia de maior dispoñibilidade orzamentaria o que poderá dar lugar á concesión de máis subvencións de acordo coa orde de prelación de solicitantes que resulte de aplicación dos criterios do artigo 10 das bases reguladoras.
Co obxecto de poder amparar un maior número de solicitudes, e posto que a dotación inicial resulta insuficiente, tramítase o correspondente expediente de ampliación de crédito, polo que cómpre, mediante esta orde, ampliar a dotación orzamentaria para a anualidade 2009 consignada inicialmente para a concesión das mencionadas subvencións.
En consecuencia, de acordo co disposto no artigo 30 do Estatuto de autonomía de Galicia e facendo uso das facultades que me confire a Lei 9/2007, do 13 de xuño, de subvencións de Galicia, e a Lei 1/1983, reguladora da Xunta e da súa Presidencia,
DISPOÑO:
Artigo único.
1. Amplíase a dotación orzamentaria que se establece na Orde do 18 de xuño de 2009 (Diario Oficial de Galicia nº 122, do 24 de xuño), pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a adquisición de equipamento industrial e se procede á súa convocatoria (procedemento IN530B).
2. O incremento da dotación será de 521.035,79 euros, con cargo á aplicación orzamentaria 44.01.741A.770.2 «Achegas para a mellora da competitividade das empresas galegas» dos orzamentos xerais da Comunidade Autónoma de Galicia para o ano 2009.
Unha vez efectuado este incremento, o importe total da dotación orzamentaria para a anualidade 2009 ascende a 4.215.635,79 euros.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na Orde do 18 de xuño de 2009.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de novembro de 2009.
Javier Guerra Fernández
Conselleiro de Economía e Industria
RESOLUCIÓN do 2 de novembro de 2009, da Secretaría Xeral da Emigración, pola que se modifica a Resolución do 27 de maio de 2009, pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/11/2009

Con data do 2 de xuño de 2009 (Diario Oficial de Galicia nº 106, do 2 de xuño) publicouse a Resolución do 27 de maio de 2009 pola que regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009.
No artigo 14.9º da resolución citada establecíase que os beneficiarios deberán presentar, en data límite do 16 de novembro de 2009, a xustificación e entrega da totalidade da documentación xustificativa das subvencións concedidas.
Por causas sobrevidas, esencialmente debidas ás reorganizacións administrativas internas e en atención ao importante número de solicitudes presentadas, produciuse un significativo atraso na resolución dos expedientes de subvencións, de tal forma que o prazo establecido para a xustificación da realización das accións subvencionadas resulta de difícil cumprimento por parte dos beneficarios. Con base no exposto, considérase necesario para facer viable o proceso de xestión e garantir a maior eficacia posible da convocatoria de subvencións, e toda vez que non causa prexuízos a terceiros, en aplicación do artigo 45 do Regulamento da Lei galega de subvencións (Decreto 11/2009, do 8 de xaneiro) proceder á ampliación do dito prazo.
En virtude do exposto e vistos os preceptos legais citados e demais de xeral e pertinente aplicación,
DISPOÑO:
Artigo 1º.-Ampliación do prazo.
Modifícase o artigo 14.9º da Resolución do 27 de maio de 2009 pola que se regula a concesión, en réxime de concorrencia competitiva, de subvencións a entidades sen ánimo de lucro, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2009, e procédese a súa convocatoria, que queda co seguinte teor literal:
«O prazo de xustificación e entrega da totalidade da documentación será ata o 30 de novembro de 2009, excepto no suposto de prazas de aloxamento, en que o prazo de xustificación e entrega da documentación, no que respecta a estas, será ata o 1 de decembro de 2009».
Santiago de Compostela, 2 de novembro de 2009.
J. Santiago Camba Bouzas
Secretario xeral da Emigración
ORDE do 20 de outubro de 2009 pola que se modifica o artigo 16 do anexo I da Orde do 2 de xullo de 2009 (Diario Oficial de Galicia do 9 de xullo) pola que se establecen as bases reguladoras para a concesión, en réxime de concorrencia competitiva, das subvencións para a mobilización, dinamización e sistematización da innovación, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/11/2009

Pola Orde do 2 de xullo de 2009 aprobáronse as bases que rexen as convocatorias de subvencións para a mobilización, dinamización e sistematización da innovación, e se procede á súa convocatoria para o ano 2009.
No artigo 16 do anexo I da devandita orde establécese que, para poder cobrar a totalidade da subvención, o beneficiario debera presentar nos lugares sinalados no artigo 3 da convocatoria, e na data límite do 15 de novembro de 2009, un exemplar da documentación que se indica. Indica, así mesmo, que en ningún caso se admitirán xustificantes de pagamento con data posterior ao 30 de novembro de 2009.
Tendo en conta o atraso producido na resolución das devanditas subvencións, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 16 do anexo I da orde de convocatoria,
DISPOÑO:
A modificación parcial do artigo 16 do anexo I da Orde do 2 de xullo de 2009 pola que se aproban as bases que rexen a convocatoria subvencións para a mobilización, dinamización e sistematización da innovación, e se procede á súa convocatoria para o ano 2009, que queda redactado do seguinte xeito nos parágrafos afectados:
16.1. Para cobrar a totalidade da subvención concedida, o beneficiario debera presentar nos lugares sinalados no artigo 3 desta convocatoria, e na data límite do 15 de decembro de 2009, un exemplar da seguinte documentación (.../...).
16.1.c. Xustificación do pagamento: transferencia bancaria, certificación bancaria ou extracto de pagamento. En ningún caso se admitirán xustificantes de pagamento con data posterior ao 15 de decembro de 2009.
Santiago de Compostela, 20 de outubro de 2009.
Javier Guerra Fernández
Conselleiro de Economía e Industria
RESOLUCIÓN do 24 de setembro de 2009 pola que se lles dá publicidade ás axudas concedidas ao abeiro da Orde do 31 de decembro 2008 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA), en desenvolvemento do Plan de renovación e mellora do comercio galego, e se procede á súa convocatoria (IN219A).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 02/11/2009

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21º das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 31 de decembro de 2008 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a incentivación da demanda comercial (liña INCEN), fomento da cooperación empresarial e da calidade (liña COOP) e desenvolvemento equilibrado dos centros comerciais abertos de Galicia e eixes comerciais (liña MECCA), en desenvolvemento do Plan de renovación e mellora do comercio galego, e se procede á súa convocatoria (IN219A).
Crédito orzamentario: 6.994.187,80 euros.
Aplicación orzamentaria: 10.05.751A.781.1.
Santiago de Compostela, 24 de setembro de 2009.
(P.D. Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "21400D002P006.PDF"